**Okleveles Könyvvizsgálói Képzés**



**A számvitel nemzetközi szabályozása**

2021. június 9. (szerda)

Írásbeli vizsgasor

**A verzió**

**Rendelkezésre álló idő: 180 perc**

**Megfelelthez szükséges: 60%**

Kérjük, ne nyissa ki a lapot, amíg a teremfelügyelők ezt nem kérik!

Tintával dolgozzon, és minden mellékszámítást mutasson be! Kérjük, csak olyan számológépet használjon, amely szöveg tárolására nem alkalmas. Diszkont- és annuitás táblákat a feladatsor végén talál.

A megoldás során azokat az IFRS-eket kell használnia, amelyek 2021. január 1-jén már kötelezően alkalmazandóak voltak (ha előzetesen kell egy szabályrendszert alkalmazni, jelezzük).

**A dolgozat két részre osztható:**

**A rész – EGY 50 pontos rész, amely feladatait meg KELL oldani;**

**B rész – HÁROM 25 pontos kérdés, amelyből CSAK KETTŐT kell megoldani. (Ha mindegyik példába belekezd, akkor a 2. és a 3. feladatot javítjuk.)**

**MINDEN FELADATOT ÚJ LAPON KEZDJEN!**

A vizsga elején szánjon 15 percet a feladatok megismerésére és a tervezésre! A feladat 165 perc alatt megoldható.

A dolgozatot a teremből kivinni nem szabad.

**Sok sikert!**

**A rész: Ezt a részt meg KELL oldani (KÉT feladatrész)!**

**1/A. MIKOR Nyrt. egyedi [kidolgozás időigénye: kb. 45 perc]**

**(KEZDJE ÚJ LAPON!)**

A MIKOR Nyrt. túrázással összefüggő tevékenységekkel foglalkozik. Az Nyrt-nek jelenleg nincsenek tulajdonviszonyos részesedései.

**FELADAT: [25 pont]**

***Véglegesítse az Nyrt. mérlegét 2020. december 31-re! (A kidolgozás során a mellékletbe dolgozzon! A nettó eredményre gyakorolt hatást egy összegben – az erre szánt sorban – rögzítse. A munka során az előjelről ne feledkezzen el! A „nulladik” eseményt mintaként megoldottuk.) Ha diszkontálásra van szükség, akkor eltérő információ hiányában évi 10%-os kamattal számoljon! Az események adóhatásával nem kell foglalkoznia, azokat hagyja figyelmen kívül. A táblázatban nem kell a végső összegzést (összeadást) elvégeznie, azért nem jár pont.***

A mérleg a következő események hatását még egyáltalán nem tartalmazza, **kivéve**, ha erre más utalás található, mert akkor azok csak részben vagy hibásan kerültek elszámolásra.

A vállalkozás fordulónapja tárgyév december 31-én, a közzétételre engedélyezés napja a tárgyévet követő év március 31-én van. A támogatások elszámolására a mérlegben a bruttó, míg az eredménykimutatásban a nettó módszert választotta a cég a számviteli politikájában.

*0) Az év utolsó napján a vevőktől befolyt 10 MFt követelés. (Ezt mintaként helyesen megoldottuk.)*

1) A cég 2020. június 9-én 100 MFt névértékű saját részvényt vásárolt vissza 300 MFt-ért, amelyhez 20 MFt tranzakciós költség kapcsolódott. Mindkét összeget átutalta a vállalkozás.

2) A társaság július 1-jén 950 MFt-ért értékesített 600 MFt könyv szerinti értékű készletet. Ehhez egy évre kötelező garanciát vállalni, amelynek várható költségét 30 MFt-ra becsülték. A vállalkozás ezen felül a 2. és 3. évre kiterjesztett garanciát is értékesít, amelyet egy tárgyévi akció keretében ingyenesen biztosított a vevői részére. A kiterjesztett garancia piaci értéke 50 MFt. A készletek kivezetését helyesen elszámolták. Az ellenértékből 950 – 30 = 920 MFt-ot mutattak ki árbevételként a vevőkkel szemben. A tárgyévet terhelő javítási költségeket helyesen elszámolták.

3) A vállalkozás járműparkjának egy része feleslegessé vált, így annak használatát 2020. május 31-én abbahagyták, és elkezdtek aktívan vevőt keresni rá. Az eszközöket gépet várhatóan 8 hónapon belül reálisan értékesíteni tudják. Az év elején (január 1.) a könyv szerinti értékük 60 MFt, hátralévő hasznos élettartamuk 3 év volt, maradványértékük nem jelentős. Az értékesítési döntés meghozatalakor (május 31.) a várható eladási árat 52 MFt-ra, míg az értékesítési költségét 4 MFt-ra becsülték. Az eszközt év végéig még nem sikerült eladni, ezért továbbra is a tárgyi eszközök között tartják nyilván és értékcsökkenést egyáltalán nem számolak el azokra. A fordulónapra az eladási ár becslését 49 MFt-ra módosították, az értékesítési költségben nem várható változás, az értékesítés továbbra is valószínű az eredeti határidőn belül..

4) A gazdasági visszaesés miatt a vállalkozás 2020. júniusában összesen 400 MFt támogatást kapott. Ebből 40 MFt kapcsolódott a tavalyi évi veszteségeinek utólagos ellentételezésére (az előző évi beszámoló közzétetelének engedélyezéséig ez nem volt ismert). A többi támogatás a termelésben részt vevő dolgozók béréhez kötődik a 2020. április 1-től terjedő egy éves időszakra, s ennek feltétele, hogy a vállalkozás nem küldi el őket ezen időtartam alatt, amelyet a cég várhatóan tud teljesíteni. December utolsó hetében értesítést kapott a vállalkozás, hogy a támogatást 3 hónappal meghosszabbítják (a támogatási összeg arányos növelésével), s az arra jutó 90 MFt-ot várhatóan 2021 márciusának elején fogják átutalni. Év végéig a dolgozókat nem küldték el és a meghosszabbított időszakban is megtartják a munkaerőt.

5) A pénzügyi tervek alapján a következő hónapokban likviditásbősége lesz a társaságnak, ezért 2020. július 1-jén 200 MFt névértékű évi fix 5%-os kamatozású 2 éves hátralévő lejáratú kötvényeket vásárolt 10 MFt diszkonttal. A vásárláshoz 2 MFt tranzakciós költség kapcsolódott. A vezetés az ilyen befektetéseket részben cash flow beszedési céllal tartja, azonban, ha a likviditási helyzet úgy kívánja, akkor értékesíti azokat. A befektetés effektív kamatlába 7,22%.

A cég megállapította, hogy a vásárláskor a kötvények hitelezési kockázata alacsony volt, azonban az év végére ez jelentősen megnőtt, bár az adós egyelőre mindent határidőben rendezett. A számítások alapján a hitelezési veszteséget az alábbiakra becsülték.

|  |  |
| --- | --- |
| Dátum | Várható hitelezési veszteség (MFt) |
| 12 havi | élettartami |
| 2020. 07. 01. | 1 | 3 |
| 2020. 12. 31. | 2 | 5 |

A fordulónapon a kötvények valós értéke 196 MFt.

6) A vevői követelésekre az értékvesztést a vállalkozás a korosbítási mátrix alapján kalkulálja. A vevők megoszlása a fizetési késedelem szerint:

|  |  |  |
| --- | --- | --- |
| Késedelemideje | Hitelezési veszteségaránya | Eredeti könyvszerinti érték |
| nem késedelmes | 0,25% | 800 MFt |
| 1-60 nap | 4,00% | 150 MFt |
| 60 napnál több | 20,0% | 50 MFt |
| Összesen | – | 1 000 MFt |

A tárgyévi számítások alapján rájött, hogy ez a lépést kihagyta a tavalyi beszámolójának elkészítésénél, amelyet lényeges eltérésnek minősített. A 2019-re utólag helyesen kalkulált összeg 20 MFt.

7) A vállalkozásnak 400 munkavállalója van és minden dolgozónak átlagosan 5 nap ki nem vett szabadsága és 8 nap ki nem vett betegszabadsága van. Egy napi munka költsége (minden teherrel együtt) átlagosan 25 eFt/fő. A betegszabadságot nem lehet átvinni a következő időszakra, de a szabadságot igen. Tavaly év végén (helyesen) 56 MFt-ot rögzítettek a témával kapcsolatban. (Vigyázzon a helyiértékre!)

|  |  |  |  |
| --- | --- | --- | --- |
| VAGYONI ELEMEK[[1]](#footnote-1)adatok MFt-ban | **MIKOR(előzetes)** | **VÁLTOZÁSOK (kérjük, dolgozzon eseményenként – oszlop!)** | **MIKORvégleges** |
|  |  | **0.** | **1.** | **2.** | **3.** | **4.** | **5.** | **6.** | **7.** |  |
| Ingatlanok, gépek, berendezések | 6 400 |  |  |  |  |  |  |  |  | ***Nem feladat az összesítés !*** |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| Készletek | 2 300 |  |  |  |  |  |  |  |  |  |
| Vevő és egyéb követelések | 1 400 | ***-10*** |  |  |  |  |  |  |  |  |
|  |  |  |  |  |  |  |  |  |  |  |
| Pénzeszközök | 2 900 | ***+10*** |  |  |  |  |  |  |  |  |
|  |  |  |  |  |  |  |  |  |  |  |
| **ESZKÖZÖK ÖSSZESEN:** | **13 000** |  |  |  |  |  |  |  |  |  |
|  |  |  |  |  |  |  |  |  |  |  |
| Jegyzett tőke | 1 000 |  |  |  |  |  |  |  |  |  |
| Tőketartalék | 4 000 |  |  |  |  |  |  |  |  |  |
|  |  |  |  |  |  |  |  |  |  |  |
| Eredménytartalék | 2 800 |  |  |  |  |  |  |  |  |  |
| [Tárgyévi eredmény](file:///C%3A%5C%5CNorbi%5C%5C20181108_mego.xlsx%22%20%5Cl%20%22RANGE%21A30) [[2]](#footnote-2) |  |  |  |  |  |  |  |  |  |  |
| Tárgyévi egyéb átfogó eredmény [[3]](#footnote-3) |  |  |  |  |  |  |  |  |  |  |
|  |  |  |  |  |  |  |  |  |  |  |
| Hosszú lejáratú hitelek | 2 500 |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| Szállítók | 1 200 |  |  |  |  |  |  |  |  |  |
|  |  |  |  |  |  |  |  |  |  |  |
| Egyéb rövid lejáratú köt. és PIE | 1 500 |  |  |  |  |  |  |  |  |  |
|  |  |  |  |  |  |  |  |  |  |  |
| **SAJÁT TŐKE ÉS KÖT. ÖSSZ.** | **13 000** |  |  |  |  |  |  |  |  |  |

**1/B. HAMAR Csoport [kidolgozás időigénye: kb. 45 perc]**

**(KEZDJE ÚJ LAPON!)**

**A feladatnak ez a része az 1/A példától független.**

A HAMAR Csoport 2020. üzleti évének egyedi pénzügyi kimutatásainak mérlegei a következőek. Amennyiben szükséges a diszkontálásnál 10 %-os kamatlábbal számoljon! (Adóhatásokkal ne foglalkozzon.)

|  |  |  |  |
| --- | --- | --- | --- |
| **Mérleg, 2020. 12. 31. (MFt)** | **HAMAR** | **SOKÁ** | **AKKOR** |
| Befektetés SOKÁ-ban | 4 020 | – | – |
| Befektetés AKKOR-ban | 100 | – | – |
| Ingatlanok, gépek, berendezések | 8 000 | 6 000 | 500 |
| Készletek | 2 000 | 2 400 | 400 |
| Követelések | 1 600 | 1 200 | 100 |
| Pénzeszközök | 4 280 | 400 | 200 |
| **ESZKÖZÖK ÖSSZESEN** | **20 000** | **10 000** | **1 200** |
|   |  |  |  |
| Jegyzett tőke (névérték 1 eFt/db) | 7 000 | 5 000 | 300 |
| Eredménytartalék | 4 000 | 2 000 | 400 |
| ***Saját tőke összesen*** | ***11 000*** | ***7 000*** | ***700*** |
| Hosszú lejáratú hitelek | 6 000 | 1 300 | 150 |
| Szállítók és egyéb rövid lej köt | 3 000 | 1 700 | 350 |
| **SAJÁT TŐKE ÉS KÖT. ÖSSZESEN** | **20 000** | **10 000** | **1 200** |

**További figyelembe veendő információk:**

**SOKÁ:**

1) HAMAR **2020. április 1-jén** üzleti kombináció keretében megszerezte SOKÁ szavazó részvényeinek 80 %-át és ezáltal a kontrollt is.

2) SOKÁ jegyzett tőkéje a felvásárlás óta nem változott. Az eredménytartaléka az előző év végén (2019. december 31-én) 1 000 MFt volt. A cég tevékenységében nincs szezonalitás, az eredmény egyenletesen keletkezett a naptári évben. SOKÁ tulajdonosai 2020. májusában 200 MFt osztalék jóváhagyásáról döntöttek, amelyet még a tárgyévben ki is fizettek. 2020. májusa előtt nem számoltak el semmit sem az eredménytartalék terhére/javára. A nem kontrolláló érdekeltséget a nettó eszközök arányában mutatják ki (klasszikus módszer).

3) A részesedés megszerzésével kapcsolatosan az alábbi tranzakciók történtek:

– Készpénzben megfizettek 4 000 MFt-ot.

– HAMAR kibocsátott 250 edb részvényt SOKÁ korábbi tulajdonosai részére. A részvények piaci értéke kibocsátáskor 2,4 eFt/db, fordulónapon 2,3 eFt/db.

– HAMAR az akvizíciót követően pontosan 2 évvel további 1 210 MFt-ot fog fizetni SOKÁ korábbi tulajdonosainak.

– Az akvizícióval kapcsolatosan felmerült 20 MFt tranzakciós költség.

HAMAR egyedi kimutatásában a befektetés jelenleg csak a készpénzes kifizetés és a tranzakciós költség összegével szerepel. A további vételár részek kezelését jelenleg nem tartalmazza a mérlegérték.

4) SOKÁ felvásárlásánál megállapították, hogy az eszközök és a kötelezettségek többségénél a könyv szerinti érték megegyezik a valós értékekkel, az alábbi kivételével:

– A készletek valós értéke a felvásárláskor 400 MFt-tal magasabb azok könyv szerinti értékénél. Az év végén ezen készletek 87,5%-a volt még a raktárban. A fordulónapon a készletek valós érték többlete 420 MFt volt.

– A felvásárolt vállalkozásnak folyamatban van egy peres ügye, amely évekkel ezelőtt kezdődött. Jogászok szerint a büntetés kiszabásának valószínűsége 40%, a kötelem valós értékét a felvásárláskor 200 MFt-ra, míg a míg a fordulónapon 250 MFt-ra becsülték. A per lezárása a következő év második felében várható.

5) A fordulónapon az anyavállalatra jutó goodwill megtérülő értékét 300 MFt-ra becsülték.

**AKKOR:**

6) HAMAR készpénzért 30 %-os részesedést vásárolt AKKOR-ban **2020. szeptember 30-án**, amellyel mértékadó befolyást szerzett felette, de kontrollt nem. A felvásárlás napján AKKOR eredménytartaléka 120 MFt volt.

7) AKKOR tulajdonosai 2020. novemberében 100 MFt osztalék jóváhagyásáról döntöttek, amelyet majd a következő évben fognak kifizetni. Az osztalék rá jutó részét HAMAR elszámolta az eredmény javára.

**Egymás közti tranzakciók:**

8) HAMAR 2020 decemberében árukészletet értékesített az alábbiak szerint:

|  |  |  |  |
| --- | --- | --- | --- |
| Partner | Könyv szerinti értékaz eladónál | Egymás köztieladási ár | Év végéigeladott rész |
| SOKÁ | 520 | 700 | 75% |
| AKKOR | 200 | 300 | 40% |

Az év végéig SOKÁ 213 MFt-ot, AKKOR 27 MFt-ot rendezett a tartozásából.

**FELADAT: [25 pont]**

***Készítse el a HAMAR Csoport konszolidált mérlegét 2020. december 31-ei fordulónapra vonatkozóan!***

**B rész (2-4. feladatok): A három feladatból KETTŐT KELL megoldani!**

**2. BEVÉTEL + TÁRGYI ESZKÖZ + EPS [kidolgozás időigénye: kb. 45 perc]**

**(KEZDJE ÚJ LAPON!)**

**2/A) FELADAT: [15 pont]**

***Határozza meg, hogy mi szerepel a mérlegben és az eredménykimutatásban az alábbi projekttel kapcsolatosan az első két évben! (A megoldását könyvelési tételekkel is szemléltetheti.)***

A BÁRMIKOR Zrt. megbízást kapott egy 200 férőhelyes parkolóház megépítésére, amely várhatóan 2020 július 1-jétől két év alatt fog megvalósulni. A szerződés szerint a vállalási ár 1 000 MFt, amely ha a kivitelező jobb helykihasználtságának köszönhetően legalább 10 férőhellyel bővül, akkor 5 % bónusszal egészült ki, viszont ha nem sikerül az eredeti férőhelyszámot elérni, akkor 10 % kötbér terheli a kivitelezőt.

A projektre a cég a következő költségbecslést készítette:

|  |  |
| --- | --- |
| *Építés éve* | *Tervezett ktg. (MFt)* |
| 2020 | 100 |
| 2021 | 450 |
| 2022 | 280 |
| *Összesen* | *830* |

A projekt előrehaladtát a költségvetés teljesülésével mérik.

*2020. évi események:*

Az első évben a tervezettnél gyorsabban haladt a munka, a felmerült kiadások összege 130 MFt lett. Ez tartalmaz az építkezéshez szükséges 40 MFt értékű anyagkészletet, amelyből a háromnegyede került beépítésre az év végig. Az eredeti terveket felülvizsgálták a cégnél, s arra számítanak, hogy 203-205 férőhelyet tudnak legfeljebb kialakítani, de még egy új áttervezési lehetőség vizsgálata folyamatban van. Az összköltségre tett becslést 800 MFt-ra módosították.

A megrendelőnek kiszámlázásra került 90 MFt, amelyből 80 MFt-ot át is utalt a vállalkozás bankszámlájára. Az iparági gyakorlat szerint a készültségi szint nagyjából 10 %-os szinttől mérhető megbízhatóan.

*2021. évi események:*

Az év közben kiderült, hogy a vizsgált áttervezéssel megvalósítható a 210 férőhely. A tárgyévben összesen 510 MFt kifizetést számoltak el, az összköltséget most nem kellett módosítani. Az év végén nem volt felhasználatlan készlet az építkezésnél.

A kiszámlázott összeg 800 MFt volt, a vevő 850 MFt-ot utalt át.

**2/B) TÁRGYI ESZKÖZ [5 pont]**

**FELADAT:**

***Mutassa be minként jelenik meg az esemény a vállalkozás pénzügyi kimutatásaiban az első évben! (Válaszát könyveléssel is megadhatja.)***

Az AKÁRMIKOR Nyrt. egy új gyárlétesítményének építésébe kezdett bele, amelyhez ideiglenesen egy betonkeverő üzemet is létesített az építkezési területen 20 MFt-ért. A létesítmény 2020. május 1-jén került használatra kész állapotba, a tényleges használatba vétel június 30-án történt. A gyártólétesítmény létrehozása várhatóan 2022. április 30-ára készül el, s ekkor a betonkeverő üzemet elbontják, amelyre 24 MFt-os kalkuláció szerepel a tevekben. A pénz időértékét tükröző kamatláb 8%, a pénz időértékét az egy évet meghaladó időtartam kapcsán tartják jelentősnek.

**2/C) EPS [5 pont]**

**FELADAT:**

***Határozza meg a cég pénzügyi kimutatásaiban közzéteendő EPS mutatók elnevezését és értékét! (Csak a tárgyidőszaki értékeket kell meghatározni.)***

Az EGYSZER Nyrt. 2020. évre vonatkozó kiemelt adatai:

|  |  |
| --- | --- |
| Anyavállalat tulajdonosaira jutó folytatandó tevékenységből származó:nettó eredmény (adózott eredmény)egyéb átfogó eredmény (OCI) | 300 MFt70 MFt |
| Törzsrészvények száma | 14 Mdb |
| Elsőbbségi részvények száma | 3 Mdb |
| Elsőbbségi részvények osztaléka | 20 MFt |
| Átváltoztatható kötvények száma | 1 Mdb |
| Átváltási arány (kötvény → részvény) | 1 db → 2 db |
| Átváltoztatható kötvények kamata | 50 MFt |
| Nyereségadó kulcs | 9% |

**3. IMMATERIÁLIS ESZKÖZÖK + HITELFELVÉTELI KÖLTSÉG**

 **[kidolgozás időigénye: kb. 45 perc]**

**(KEZDJE ÚJ LAPON!)**

**3/A)** **IMMATERIÁLIS ESZKÖZÖK [17 pont]**

**FELADAT:**

***Határozza meg, hogy az alábbi eseteket hogyan kell kezelnie a társaságnak a pénzügyi kimutatásaiban! Minden esetben térjen ki arra, hogy ha egy tétel a mérlegben jelenik meg, az mely mérleg kategóriába tartozik, ha ráfordítást azonosít, akkor arra, hogy hogyan alakul az elszámolás időzítése! (Rövid, egy-két mondatos indoklást írjon, illetve ahol releváns, mutassa be a számolás levezetését is.)***

Az IMMÁR Nyrt. egy szabaduló szobák üzemeltetésével és fejlesztésével foglalkozó vállalkozás. A számviteli politikája szerint az eszközöknél alapvetően a bekerülési érték modellt használja, azonban ahol lehetséges, ott az átértékelési modellt választja.

A cég az alábbi tételek helyes kezelésének meghatározásban kéri a tanácsát.

1) A vállalkozás 2020. január 1-jén megvásárolta a „Kísértetvár” koncepciójú szabadulószobát 8 MFt-ért, amely 3 évre kizárólagos lehetőséget biztosít számára a saját földrajzi területén. Az ellenértékből 2 MFt-ot tettek ki a szoba berendezéséhez kacsolódó eszközök (asztal, szekrény, mágneszár, lakat stb.), amelyek a későbbiekben még további 7 évig használhatóak majd más szobáknál.

2) Megvásárolták 2020. május 1-jén egy mobilalkalmazás 10 éves felhasználói jogát 3 MFt-ért, amely a cég üzleti terve szerint 4 évig fog pénz termelni a vállalkozásnak egyenletesen csökkenő ütemben.

3) A vállalkozás 2020. június 1-jén 6 MFt-ért kizárólagos jogosultságot szerzett az országban a „Szabadulj-ki!” nemzetközi versenysorozat hazai fordulóinak megrendezésére 3 éves időtartamra. A verseny rendkívüli népszerűségnek örvend és jelentős pénzbeáramlást generál. A lejáratkor ez folyamatosan megújítható újabb 3 évvel 10 eFt-ért, ameddig a szerződésben előírt színvonalat sikerül tartani.

4) Sikerült 2020 nyarán szerződtetni egy profi játékszervezőt 2 évre, aki 2020. július 1-jétől áll a vállalkozás kizárólagos szolgálatára. Az egy összegben kifizetett szerződtetési díj 4 MFt volt, de várhatóan ez bőven megtérül a jelentősen növekvő bevételekből adódóan, mert már most erre a két évre előre szinte teljes foglaltság alakult ki az ő szobáira. A játékszervező fizetése a járulékokkal együtt 800 eFt/hó, amely 50%-kal magasabb az átlagos értéknél.

5) A cég folyamatosan képzi saját alkalmazottait, hogy az átlagosnál magasabb színvonalon tudja az ügyfeleit kiszolgálni. Erre 5 MFt-ot költött a 2020-as évben. A képzési szerződés szerint ezért cserébe, ha az alkalmazott 2 éven belül távozik a vállalkozástól, akkor a rá eső képzési díjat teljes egészében meg kell térítenie.

6) A vállalkozás új honlapja a terveknek megfelelően 2020. október 1-jén került bevezetésre, amelyre a tárgyévben kezdődött féléves fejlesztési időszak alatt 5 MFt-ot költöttek el. A költségek 40%-ban az általános tájékoztatáshoz, míg 60%-ban az online foglalások és értékesítések kezeléséhez kapcsolódnak. Az előző honlapfejlesztés 3 évvel ezelőtt fejeződött be, annak költsége 4 MFt volt, hasonló arányban megosztva. A honlapcserék várhatóan továbbra is 3 évenként lesznek.

7) A társaság a tárgyében megalkotta saját logóját, s megkezdte az ezzel ellátott ajándéktárgyak (pl. bögre, toll) forgalmazását. A termékekre nagy kereslet alakult ki. A folyamathoz allokált anyag- és személyi költségek értéke 2 MFt volt. A szakértők szerint a logó hosszú távon hozzájárul a vállalkozás pénztermelő képességéhez.

8) A cég az eddigi tapasztalatait felhasználva saját koncepciójú projektet indított. Az általános informálódásra és ötletelésre 3 MFt-ot költött el, amire sikerült egy konkrétan megvalósítható változathoz eljutnia. Ennek részletes megvalósítása az év végéig további 4 MFt-ba került, s ezt sikeresen le is védette. Az eredeti tervek szerint csak saját maga használta volna ezt a koncepciót, azonban az év végre több megkeresést is kapott a cég: az egyik szerint 5 évre megvásárolnák a koncepció használati jogát 8 MFt-ért, a másik szerint teljesen megvennék azt (korlátozás nélkül), amelyért 12 MFt-ot ajánlottak. A vezetés jelenleg még nem döntötte el, hogy melyik hasznosítási módot válassza.

9) Az idei évet 10 MFt veszteséggel zárta a cég, amelynek következtében nem kellett a 9%-os nyereségadót fizetnie, viszont jogot szerzett arra, hogy ha a következő öt évben nyereséges lesz, akkor ezt a veszteséget figyelembe veheti majd a későbbi évek adószámításnál negatív adóalap módosító tételként. A vállalkozás felülvizsgált üzleti terve szerint a veszteség átmeneti volt, a közeljövőben újra nagy nyereséggel tud majd működni.

10) A vállalkozás pénzügyesei megállapították, hogy ha a cég részvényeinek számát beszorozzuk a részvények tőzsdei árfolyamával, akkor megkapjuk a saját tőke piaci értékét, amely a nettó eszközök (összes eszköz – összes kötelezettség) könyv szerinti értékénél 20 MFt-tal magasabb, így ekkora összegű belső goodwillje van a vállalkozásnak.

**3/B) HITELFELVÉTELI KÖLTSÉG [8 pont]**

**FELADAT:**

***Mutassa be, hogy miként hat alábbi eseménysor a tárgyi eszközök értékére a tárgyévben!***

A HÉTKÖZNAP Nyrt. egy könnyűszerkezetes üzemcsarnok összeszerelésébe kezdett, amely megfelel a minősített eszköz követelményeinek. A megvalósítással kapcsolatban az alábbi időpontokban merültek fel közvetlen kiadások:

|  |  |
| --- | --- |
| Kifizetés napja | Kifizetett összeg (eFt) |
| január 1. | 10 000 |
| május 31. | 12 000 |
| október 31. | 8 000 |

A kivitelezéshez az alábbi finanszírozásokat használták fel:

* Közvetlenül ehhez a beruházáshoz felvett 15 000 eFt kétéves lejáratú hitelt, amelyet a bank január 1-én teljes összegben át is utalt a vállalkozásnak 2% folyósítási jutalék levonása után. A hitel kamatát és törlesztését minden év végen kell megtenni. A nominális kamatláb 8%, az effektív kamatláb 9,5%.
* A január végén befolyt, de akkor fel nem használt pénzösszeget annak elköltéséig befektették 2%-os effektív hozam mellett.

A fennmaradó összegeket az alábbi források segítségével fizették ki:

* A számlavezető bankjával szemben a cég 4 000 eFt szabad felhasználású hitellel is rendelkezett az egész évben. Az év végén fizetendő effektív kamat 10%.
* A tulajdonosok 16 000 eFt kölcsönt adtak a vállalkozásnak az év elején, amelyet a kamatokkal együtt majd a 3 éves futamidő végén kell visszafizetni. A kamatot piaci alapon 9%-ban határozták meg, tranzakciós költség nem volt.

A használatra kész állapotot november 30-án érték el, de a tényleges használatbavétel csak december 6-án történt. A tervezett hasznos élettartam 20 év, a maradványérték nem jelentős.

**4. KONSZOLIDÁLÁS [kidolgozás időigénye: kb. 45 perc]**

**(KEZDJE ÚJ LAPON!)**

A HAMAR Csoport 2020. üzleti évének egyedi pénzügyi kimutatásainak átfogó eredménykimutatásai a következőek. Amennyiben szükséges a diszkontálásnál 10 %-os kamatlábbal számoljon! (Adóhatásokkal ne foglalkozzon.)

|  |  |  |  |
| --- | --- | --- | --- |
|  | **HAMAR** | **SOKÁ** | **AKKOR** |
| Árbevétel | 6 400 | 4 000 | 1 200 |
| Közvetlen ráfordítás | – 3 500 | – 2 120 | – 750 |
| **Bruttó eredmény** | **2 900** | **1 880** | **450** |
| Adminisztratív ráfordítás | – 400 | – 200 | – 60 |
| Értékesítési ráfordítás | – 300 | – 180 | – 45 |
| Egyéb bevétel/ráfordítás | 160 | – 80 | 50 |
| Kapott osztalék | 190 | – | – |
| Pénzügyi ráfordítás | – 500 | – 100 | – 15 |
| **Adózás előtti eredmény** | **2 050** | **1 320** | **380** |
| Adóráfordítás | – 150 | – 120 | – 30 |
| **Nettó eredmény** | **1 900** | **1 200** | **350** |
| Egyéb átfogó eredmény | 0 | 0 | 0 |
| **Teljes átfogó eredmény** | **1 900** | **1 200** | **350** |
| Tárgyévben jóváhagyott osztalék | 400 | 200 | 100 |

*Kiegészítő információk:*

**SOKÁ:**

1) HAMAR **2020. április 1-jén** üzleti kombináció keretében megszerezte SOKÁ szavazó részvényeinek 80 %-át és ezáltal a kontrollt is.

2) SOKÁ jegyzett tőkéje a felvásárlás óta nem változott. Az eredménytartaléka az előző év végén (2019. december 31-én) 1 000 MFt volt. A cég tevékenységében nincs szezonalitás, az eredmény egyenletesen keletkezett a naptári évben. SOKÁ tulajdonosai 2020. májusában 200 MFt osztalék jóváhagyásáról döntöttek, amelyet még a tárgyévben ki is fizettek. 2020. májusa előtt nem számoltak el semmit sem az eredménytartalék terhére/javára. A nem kontrolláló érdekeltséget a nettó eszközök arányában mutatják ki (klasszikus módszer).

3) A részesedés megszerzésével kapcsolatosan az alábbi tranzakciók történtek:

– Készpénzben megfizettek 4 000 MFt-ot.

– HAMAR kibocsátott 250 edb részvényt SOKÁ korábbi tulajdonosai részére. A részvények piaci értéke kibocsátáskor 2,4 eFt/db, fordulónapon 2,3 eFt/db.

– HAMAR az akvizíciót követően pontosan 2 évvel további 1 210 MFt-ot fog fizetni SOKÁ korábbi tulajdonosainak.

– Az akvizícióval kapcsolatosan felmerült 20 MFt tranzakciós költség.

HAMAR egyedi kimutatásában a befektetés jelenleg csak a készpénzes kifizetés és a tranzakciós költség összegével szerepel. A további vételár részek kezelését jelenleg nem tartalmazza a mérlegérték.

4) SOKÁ felvásárlásánál megállapították, hogy az eszközök és a kötelezettségek többségénél a könyv szerinti érték megegyezik a valós értékekkel, az alábbi kivételével:

– A készletek valós értéke a felvásárláskor 400 MFt-tal magasabb azok könyv szerinti értékénél. Az év végén ezen készletek 87,5%-a volt még a raktárban. A fordulónapon a készletek valós érték többlete 420 MFt volt.

– A felvásárolt vállalkozásnak folyamatban van egy peres ügye, amely évekkel ezelőtt kezdődött. Jogászok szerint a büntetés kiszabásának valószínűsége 40%, a kötelem valós értékét a felvásárláskor 200 MFt-ra, míg a míg a fordulónapon 250 MFt-ra becsülték. A per lezárása a következő év második felében várható.

5) A fordulónapon az anyavállalatra jutó goodwill megtérülő értékét 300 MFt-ra becsülték.

**AKKOR:**

6) HAMAR készpénzért 30 %-os részesedést vásárolt AKKOR-ban **2020. szeptember 30-án**, amellyel mértékadó befolyást szerzett felette, de kontrollt nem. A felvásárlás napján AKKOR eredménytartaléka 120 MFt volt.

7) AKKOR tulajdonosai 2020. novemberében 100 MFt osztalék jóváhagyásáról döntöttek, amelyet majd a következő évben fognak kifizetni. Az osztalék rá jutó részét HAMAR elszámolta az eredmény javára.

**Egymás közti tranzakciók:**

8) HAMAR 2020 decemberében árukészletet értékesített az alábbiak szerint:

|  |  |  |  |
| --- | --- | --- | --- |
| Partner | Könyv szerinti értékaz eladónál | Egymás köztieladási ár | Év végéigeladott rész |
| SOKÁ | 520 | 700 | 75% |
| AKKOR | 200 | 300 | 40% |

Az év végéig SOKÁ 213 MFt-ot, AKKOR 27 MFt-ot rendezett a tartozásából.

**MINDHÁROM FELADATNÁL CSAK A TÁRGYIDŐSZAKOT KELL BEMUTATNIA!**

**FELADAT:**

***a) Állítsa össze a 2020. december 31-én végződő üzleti évre vonatkozóan a konszolidált átfogó eredménykimutatást! [17 pont]***

HAMAR Saját tőkéjének nyitó adatai (2020. január 1.):

Jegyzett tőke 7 000 MFt; Tőketartalék 0 MFt; Eredménytartalék 2 500 MFt.

***b) Állítsa össze a 2020. december 31-én végződő üzleti évre vonatkozóan a konszolidált saját tőke változás kimutatását! [6 pont]***

8) A három társaság mérlegéből a Vevők értéke a következőképp alakult (adatok MFt-ban):

|  |  |  |  |
| --- | --- | --- | --- |
| Követelések | 2020. 01. 01. | Felvásárlás | 2020. 12. 31. |
| HAMAR | 1 300 |  | 1 600 |
| SOKÁ | 800 | 900 | 1 200 |
| AKKOR | 140 | 80 | 100 |

***c) Mutassa be a 2020. december 31-én végződő üzleti évre vonatkozóan a konszolidált cash flow kimutatásából a követelésekkel kapcsolatos sort! [2 pont]***

**\*\*\* VÉGE A DOLGOZATNAK \*\*\***

**MEGOLDÁS**

**1/A. MIKOR Nyrt. egyedi [kidolgozás időigénye: kb. 45 perc]**

|  |
| --- |
| 1) Saját részvény visszavásárlás |
| T JT | K Pénz | 100 | 300 |
| T TT |  | 200 |  |
| T TT | K Pénz | 20 |  |

|  |  |  |
| --- | --- | --- |
| 2) Garancia |  |  |
| Kötelező garancia nem árbevétel csökkentő, hanem CT képzés |
| T Vevő | K Árbev. | 30 |
| T Kvetlen ráf. | K CT (rövid) | 30 |
|  | egyedi ár | allokált |  | Az ingyenesen adott kiterjesztett garancia külön teljesítési kötelem, ami szerződéses kötelemnek minősül. |
| készlet eladás | 950 | 902,5 |  |
| kiterjesztett garancia | 50 | 47,5 |  |
| összesen | 1 000 | 950,0 |  |
| T Árbev. | K Szerz. köt. (hosszú) | 47,5 |

|  |
| --- |
| 3) Értékesítésre tartott befektetett eszköz |
| T Kvetlen ráf. | K TE | 60/3\*5/12 = 8,3 | écs |
| KSZÉ: 60 – 8,3 = 51,7; FVLCTS: 52 – 4 = 48; értékvesztés: 51,7 – 48 = 3,7 |
| T Kvetlen ráf. | K TE | 3,7 | év |
| T IFRS 5 eszköz | K TE | 48 | átsorol |
| KSZÉ: 48; FVLCTS: 49 – 4 = 45; értékvesztés: 48 – 45 = 3 |
| T Kvetlen ráf. | K IFRS 5 eszköz | 3 | év |

|  |  |  |  |
| --- | --- | --- | --- |
| 4) Támogatás |  |  |  |
| T Pénz | K Egyéb bev. | 40 | korábbi vesztséget ellentételező |
|  | K Kvetlen ráf. | 360 | bértámogatás |
| T Kvetlen ráf. | K PIE | 90 | következő évre jutó bértámogatás |
| - | - | - | meghosszabbítás nem érinti a tárgyévet |

|  |  |  |  |
| --- | --- | --- | --- |
| 5) Kötvény |  |  |  |
| T FVTOCI kötvény | K Pénz | 200 – 10 + 2 = 192 | vásárlás |
| T Pü-i ráf. | K OCI | 1 | kezdeti ECL |
| T FVTOCI kötvény | K Kamatbev. | 192 \* 7,22% \* 6/12 = 6,9 | kamat |
| T OCI | K FVTOCI kötvény | (192 + 6,9) – 196 = 2,9 | VÉ változás |
| T Pü-i ráf. | K OCI | 5 – 1 = 4 | tárgyévi ECL változás |

|  |
| --- |
| 6) Vevő értékvesztés |
| T ET (tavalyi ráf.) | K Vevő | 20 | visszamenőleges hibajavítás |
| Záró ÉV: 800 \* 0,25% + 150 \* 4% + 50 \* 20% = 18; ÉV változása: 18 – 20 = – 2 |
| T Vevő | K Kvetlen ráf. | 2 |  |

|  |  |  |  |
| --- | --- | --- | --- |
| 7) Szabadság |  |  |  |
| Záró: 400 fő \* 5 nap/fő \* 25 eFt/fő = 50 MFt; változás: 50 – 56 = – 6 MFt |
| T ERLK | K Kvetlen ráf. | 6 |  |

|  |  |  |  |
| --- | --- | --- | --- |
| VAGYONI ELEMEK[[4]](#footnote-4)adatok MFt-ban | **MIKOR(előzetes)** | **VÁLTOZÁSOK (kérjük, dolgozzon eseményenként – oszlop!)** | **MIKORvégleges** |
| **0.** | **1.** | **2.** | **3.** | **4.** | **5.** | **6.** | **7.** |
| Ingatlanok, gépek, berendezések | 6 400 |  |  |  |  |  |  |  |  | ***Nem feladat az összesítés !*** |
|  |  |  |  |  | -60 |  |  |  |  |
|  |  |  |  |  |  |  | 196 |  |  |
| Készletek | 2 300 |  |  |  |  |  |  |  |  |
| Vevő és egyéb követelések | 1 400 | ***-10*** |  |  |  |  |  |  |  |
|  |  |  |  | 30 |  |  |  | -18 |  |
| Pénzeszközök | 2 900 | ***+10*** | -320 |  |  | 400 | -192 |  |  |
|  |  |  |  |  | 45 |  |  |  |  |
| **ESZKÖZÖK ÖSSZESEN:** | **13 000** |  | -320 | 30 | -15 | 400 | 4 | -18 | 0 |
|  |  |  |  |  |  |  |  |  |  |
| Jegyzett tőke | 1 000 |  | -100 |  |  |  |  |  |  |
| Tőketartalék | 4 000 |  | -220 |  |  |  |  |  |  |
|  |  |  |  |  |  |  |  |  |  |
| Eredménytartalék | 2 800 |  |  |  |  |  |  | -20 |  |
| [Tárgyévi eredmény](file:///C%3A%5CNorbi%5C20181108_mego.xlsx#RANGE!A30) [[5]](#footnote-5) |  |  |  | -48 | -15 | 310 | 2 | 2 | 6 |
| Tárgyévi egyéb átfogó eredmény [[6]](#footnote-6) |  |  |  |  |  |  | 2 |  |  |
|  |  |  |  |  |  |  |  |  |  |
| Hosszú lejáratú hitelek | 2 500 |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| Szállítók | 1 200 |  |  | 48 |  |  |  |  |  |
|  |  |  |  |  |  |  |  |  |  |
| Egyéb rövid lejáratú köt. és PIE | 1 500 |  |  | 30 |  |  |  |  |  |
|  |  |  |  |  |  | 90 |  |  | -6 |
| **SAJÁT TŐKE ÉS KÖT. ÖSSZ.** | **13 000** |  |  |  |  |  |  |  |  |

**1/B. HAMAR Csoport [kidolgozás időigénye: kb. 45 perc]**

|  |  |
| --- | --- |
| **(W1) Csoportszerkezet** | H |
|  | 80% | 30% |
|  | S | A |

|  |  |  |  |
| --- | --- | --- | --- |
| **(W2) Nettó eszközök** | **@A** | **@R** |  |
| Jegyzett tőke | 5 000 | 5 000 |  |
| Eredménytartalék\* | 1 300 | 2 000 |  |
| Átértékelési többlet | 0 | 0 |  |
| FSA – Készlet | 400 | 400 \* 87,5% = 350 | Készlet |
| FSA – Függő köt. | – 200 | – 250 | Függő köt. |
| Összesen | **6 500** | **7 100** |  |
| **80%** | **5 200** | **5 680** |  |
|  | **PAP** | **480** |  |

\*tárgyévi eredmény: 2 000 + 200 (osztalék) – 1 000 = 1 200; ET@A: 1 000 + 1 200 \* 3/12 = 1 300

|  |  |
| --- | --- |
| **(W3) Goodwill** |  |
| Pénz | 4 000 |
| Részvény kibocsátás | 250 \* 2,4 = 600 |
| Halasztott vételár | 1 210 / 1,12 = 1 000 |
| ***Összesen*** | ***5 600*** |
| Nettó eszköz az akvizíciókor | 5 200 |
| ***Goodwill @A*** | ***400*** |
| GW értékvesztés | – 100 |
| **GW @R** | 300 |

|  |  |
| --- | --- |
| **(W4) NCI** | 7 100 \* 20% = 1 420 |

|  |
| --- |
| **(W5) Csoport Saját tőkéje** |
|

|  |  |  |  |
| --- | --- | --- | --- |
|  | **JT** | **TT** |  |
| Csak anya tőkéje eredeti | 7 000 | 0 |  |
| kibocsátás | 250 | 350 |  |

 |
|  |
| H eredménytartalék | 4 000 |  |
| S PAP | 480 |  |
| Akvizíciós ktg. | – 20 |  |
| Halsztott vételár kamat | – (1 000 \* 10% \* 9/12) = – 75 |  |
| S GW ÉV | – 100 |  |
| A negatív GW bev. | 26 |  |
| A SOPIA és osztalék | 84 |  |
| URP H→S teljes | – (700 – 520) \* 25% = – 45 | készlet |
| URP H→A arányos | – (300 – 200) \* 60% \* 30% = – 18 | készlet |
| **Konsz ET** | **4 332** |  |

|  |  |  |  |  |
| --- | --- | --- | --- | --- |
| **(W6) Befektetett eszközök** | **IGB** | **H. L. Hitel** | **Függő köt.** | **Halasztott vételár** |
| H | 8 000 | 6 000 |  |  |
| S | 6 000 | 1 300 |  |  |
| FSA |  |  | 250 |  |
| Halasztott vételár |  |  |  | 1 075 |
| **Konszolidált** | **14 000** | **7 300** | **250** | **1 075** |

|  |  |  |  |  |
| --- | --- | --- | --- | --- |
| **(W7) Forgóeszközök** | **Készlet** | **Követelés** | **Pénz** | **Száll +Erlk.** |
| H | 2 000 | 1 600 | 4 280 | 3 000 |
| S | 2 400 | 1 200 | 400 | 1 700 |
| FSA | 350 |  |  |  |
| URP fel/le | – 45 |  |  |  |
| Eliminálás |  | – 487 |  | – 487 |
| **Konszolidált** | **4 705** | **2 313** | **4 680** | **4 213** |

|  |  |
| --- | --- |
| **(W8) Társult** |  |
| Vételár | 100 |
| Nettó eszköz | (300 + 120) \* 30% = 126 |
| negatív GW bev. | – 26 |
| SOPIA | + (300 + 100 – 120) \* 30% = 114 |
| osztalék | – 100 \* 30% = – 30 |
| URP H→A arányos | – (300 – 200) \* 60% \* 30% = – 18 |
| **Mérlegérték** | **192** |

|  |  |  |  |  |
| --- | --- | --- | --- | --- |
| Goodwill | 300 |  | Jegyzett tőke | 7 250 |
| Ingatlan, gép, ber. | 14 000 |  | Tőketartalék | 350 |
| Befektetés társultban | 192 |  | Eredménytartalék | 4 332 |
| ***Befektetett eszköz*** | ***14 492*** |  | ***AVTJST*** | ***11 932*** |
| Készlet | 4 705 |  | NCI | 1 420 |
| Követelés | 2 313 |  | ***ST*** | ***13 352*** |
| Pénz | 4 680 |  | Hosszú lejáratú hitel | 7 300 |
| ***Forgóeszközök*** | ***11 698*** |  | Halasztott vételár | 1 075 |
| **ESZKÖZÖK** | **26 190** |  | Függő köt. | 250 |
|  |  |  | Száll + ERLK | 4 213 |
|  |  |  | ***Kötezetettségek*** | ***12 838*** |
|  |  |  | **ST + KÖT** | **26 190** |

**2. BEVÉTEL + TÁRGYI ESZKÖZ + EPS [kidolgozás időigénye: kb. 45 perc]**

**2/A) BEVÉTEL [15 pont]**

|  |  |  |
| --- | --- | --- |
| **2020. év** |  |  |
| Össz. bev. | 1 000 | nincs bónusz/kötbér |
| Össz. ktg. | 800 |  |
| Eredmény | 200 | nyereséges |
|  |  |  |
| 2020. év | 130 – 40 \* 25% = 120 | ktg. készlet nélkül |
| POC | 120 / 800 = 15% | megbízható (> 20 %) |
|  |  |  |
| Árbev. | 1 000 \* 15% = 150 |  |
| Ktg. | 120 |  |
| Eredmény | 30 |  |

|  |  |  |  |  |
| --- | --- | --- | --- | --- |
| Készlet | 10 |  | ET | 30 |
| Szerződéses eszköz | 60 |  |  |  |
| Vevő | 10 |  |  |  |
| Pénz | – 50 |  |  |  |
|  | 30 |  |  | 30 |

|  |  |  |
| --- | --- | --- |
| Ráf | Pénz | 130 |
| Készlet | Ráf. | 10 |
| Projekt számla | Árbev | 150 |
| Vevő | Projekt számla | 90 |
| Pénz | Vevő | 80 |
| Projekt számla: 150 – 90 = T 60 → Szerződéses eszköz |

|  |  |  |  |
| --- | --- | --- | --- |
| **2021. év** |  |  |  |
| Össz. bev. | 1 050 | bónusz |  |
| Össz. ktg. | 800 |  |  |
| Eredmény | 250 | nyereséges |
|  |  |  |  |
| 2021. | tárgy (ktg. készlettel) | kum. |
| POC | 510 + 10 = 520 | 120 + 520 = 640 | 640 / 800 = 80% |
|  | kum | tárgy |  |
| Árbev. | 1 050 \* 80% = 840 | 840 – 150 = 690 |  |
| Ktg. | 640 | 520 |  |
| Eredmény |  | 170 |  |

|  |  |  |  |  |
| --- | --- | --- | --- | --- |
| Készlet | 0 |  | ET | 200 |
| Szerződéses eszköz | 0 |  | Vevőtől kapott előleg | 40 |
| Vevő | 0 |  | Szerződéses köt. | 50 |
| Pénz | 290 |  |  |  |
|  | 290 |  |  | 290 |

|  |  |  |  |
| --- | --- | --- | --- |
| Ráf | Pénz | 510 |  |
| Ráf | Készlet | 10 |  |
| Projekt számla | Árbev. | 690 |  |
| Vevő | Projekt számla | 800 |  |
| Pénz | Vevő | 850 |  |
| Projekt számla: 60 + 690 – 800 = K 50 → Szerződéses köt. |

**2/B) TÁRGYI ESZKÖZ [5 pont]**

|  |  |  |
| --- | --- | --- |
| T TE | K Pénz | 20,00 |
| T TE | K CT | 24 / 1,082 = 20,58 |
| T ÉCS. | K TE | (20 + 20,58) / 2 \* 8/12 = 13,53 |
| T Kamatráf. | K CT | 20,58 \* 8% \* 8/12 = 1,10 |

**2/C) EPS [5 pont]**

|  |
| --- |
| Alap EPS = (300 – 20) / 14 = 20 Ft/db |
| Hígított EPS = (280 + 50 \* (1 – 0,09)) / (14 – 1 \* 2) = 20,34 Ft/db > 20 Ft/db |
| → nem hígító hatású, ezért hígított EPS = 20 Ft/db |

**3. IMMATERIÁLIS ESZKÖZÖK + HITELFELVÉTELI KÖLTSÉG
 [kidolgozás időigénye: kb. 45 perc]**

**3/A)** **IMMATERIÁLIS ESZKÖZÖK [17 pont]**

|  |  |
| --- | --- |
| Eset | Megoldás |
| 1) kísértetvár | IJ: 6 – 2 = 4; TE 2 - 0,2 = 1,8; écs: 2 + 0,2 |
| 2) mobilalkalmazás | IJ 4 év, évekszámaösszeg 3 – 3 \* 4/10 \* 8/12 = 2,2; écs: 0,8 |
| 3) versenyjog | IJ határozatlan HÉ 6; écs: nincs |
| 4) játékszervező | IJ 4 – 4 / 2 \* 6/12 = 3; écs: 1; bér ktg. 0,8 \* 6 = 4,8 |
| 5) képzés | nem IJ, ktg. 5 |
| 6) honlap | régi écs 4 \* 60% / 3 \* 9/12 = 0,6 és kivezetés;új IJ (5 \* 60%) – écs 3 / 3 \*3/12 = 2,75; écs 0,6 + 0,25; ktg. 5 \* 40% |
| 7) saját logó | ktg. 2 |
| 8) fejlesztés | IJ 4, écs még nincs, ktg. 3, felértékelés nem lehet |
| 9) HA köv. | 10 \* 9% = 0,9 HA köv. – Adóráf. |
| 10) belső GW | nem mérlegképes |

**3/B) HITELFELVÉTELI KÖLTSÉG [8 pont]**

|  |  |
| --- | --- |
| aktiválási ráta | (4 \* 10% + 16 \* 9%) / (4 + 16) = 9,2% |
| dedikált kamat | 14 700 \* 9,5% \* 11/12 = 1 280,1 |
| dedikált hozam | 4 700 \* 2% \* 5/12 = 39,2 |
| általános kamat | (12 000 – 4 700) \* 9,2% \* 5/12+ 8 000 \* 9,2% \* 1/12= 341,2 |
| aktivált kamat | 1 280,1 – 39,2 + 341,2 = 1 582,1 |
| bekerülési érték | 10 000 + 12 000 + 8 000+ 1 582,1 = 31 582,1 |
|  |  |
| écs | 31 582,1 / 20 \* 1/12 = 131,6 |
|  |  |
| záróérték | 31 582,1 – 131,6 = 31 450,5 |

**4. KONSZOLIDÁLÁS [kidolgozás időigénye: kb. 45 perc]**

 **[17 + 6 + 2 = 25 pont]**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **HAMAR** | **SOKÁ3/4 év** | **FSAváltozás** | **Akv.ktg.** | **Hal fiz.** | **GW** | **URP** | **oszt.** | **társ.** | **Konsz.** |
| Árbevétel | 6 400 | 3 000 |  |  |  |  | -700 |  |  | 8 700 |
| Közvetlen ráfordítás | -3 500 | -1 590 | -50 |  |  |  | 655 |  |  | -4 485 |
| **Bruttó eredmény** | **2 900** | **1 410** |  |  |  |  |  |  |  | **4 215** |
| Adminisztratív ráfordítás | -400 | -150 |  | -20 |  |  |  |  |  | -570 |
| Értékesítési ráfordítás | -300 | -135 |  |  |  |  |  |  |  | -435 |
| Egyéb bevétel/ráfordítás | 160 | -60 | -50 |  |  |  |  |  |  | 50 |
| GW értékvesztés |  |  |  |  |  | -100 |  |  |  | -100 |
| Negatív GW miatti bevétel |  |  |  |  |  | 26 |  |  |  | 26 |
| SOPIA |  |  |  |  |  |  |  |  | 96 | 96 |
| Kapott osztalék | 190 | 0 |  |  |  |  |  | -160 | -30 | 0 |
| Pénzügyi ráfordítás | -500 | -75 |  |  | -75 |  |  |  |  | -650 |
| **Adózás előtti eredmény** | **2 050** | **990** |  |  |  |  |  |  |  | **2 632** |
| Adóráfordítás | -150 | -90 |  |  |  |  |  |  |  | -240 |
| **Nettó eredmény** | **1 900** | **900** |  |  |  |  |  |  |  | **2 392** |
| Egyéb átfogó eredmény | 0 | 0 |  |  |  |  |  |  |  | 0 |
| **Teljes átfogó eredmény** | **1 900** | **900** |  |  |  |  |  |  |  | **2 392** |

Változások részletes számításai megegyeznek az 1/B pontban bemutatottakkal.

|  |  |  |  |
| --- | --- | --- | --- |
|  | H | S |  |
| NE | 1 900 | 900 |  |
| FSA változás |  | -100 |  |
| Akvizíciós ktg. | -20 |  |  |
| Halasztott fizetés kamata | -75 |  |  |
| GW ÉV | -100 |  |  |
| negatív GW miatti bevétel | 26 |  |  |
| osztalék S | -160 |  |  |
| URP S | -45 |  |  |
| SOPIA | 114 |  |  |
| URP A | -18 |  |  |
| osztalék A | -30 |  |  |
| Összesen | 1 592 | 800 | 2 392 |
| AVT | 1 592 | 640 | 2 232 |
| NCI | 0 | 160 | 160 |

|  |  |  |  |  |  |  |
| --- | --- | --- | --- | --- | --- | --- |
| **Saját tőke változás kimutatás** | **JT** | **TT** | **ET** | **AVTJST** | **NCI** | **ST össz.** |
| ***2020.01.01. (Nyitó)*** | ***7 000*** | ***0*** | ***2 500*** | ***9 500*** | ***0*** | ***9 500*** |
| S felvásárlás |  |  |  | ***0*** | 1 300 | ***1 300*** |
| Részvénykibocsátás | 250 | 350 |  | ***600*** |  | ***600*** |
| Osztalék |  |  | – 400 | ***– 400*** |  | ***– 400*** |
| Kosztás NCI-nek |  |  |  | ***0*** | – 40 | ***– 40*** |
| Tárgyévi átfogó eredmény |  |  | 2 232 | ***2 232*** | 160 | ***2 392*** |
| ***2020.12.31. (Záró)*** | ***7 250*** | ***350*** | ***4 332*** | ***11 932*** | ***1 420*** | ***13 352*** |

|  |
| --- |
| Követelés (záró kiszűréssel): 1 600 + 1 200 – (700 – 213) = 2 313 |
| Követelés („nyitó” felvásárlással): 1 300 + 900 = 2 200 |
|  |
| **Cash flow kimutatás (részlet)** |  |  |
| MCF: Követelések ÁV | – (2 313 – 2 200) = – 113 |

1. Néhány sort üresen hagytunk. Nem feltétlenül van minden sorra szükség. [↑](#footnote-ref-1)
2. Az események nettó eredményre gyakorolt hatását itt rögzítse! [↑](#footnote-ref-2)
3. Az események egyéb átfogó eredményre gyakorolt hatását itt rögzítse! [↑](#footnote-ref-3)
4. Néhány sort üresen hagytunk. Nem feltétlenül van minden sorra szükség. [↑](#footnote-ref-4)
5. Az események nettó eredményre gyakorolt hatását itt rögzítse! [↑](#footnote-ref-5)
6. Az események egyéb átfogó eredményre gyakorolt hatását itt rögzítse! [↑](#footnote-ref-6)